**Bwrdd Gwaith Ieuenctid Dros Dro**

**Dydd Llun, 15 Ebrill 2019 9:00 – 12:30**

**Lleoliad: – Plant y Cymoedd, Y Ffatri, Porth**

**Agenda**

|  |  |
| --- | --- |
| **Rhif yr eitem**  | **Eitem** |
| 1 | Cofnodion a Chamau Gweithredu'r cyfarfod diwethaf |
| 2 | Adborth ar gyfarfodydd ymgysylltu â rhanddeiliaid  |
| 3 | Grwpiau Gorchwyl a Gorffen Rhanddeiliaid  |
| 4 | Diweddariad gan Grŵp Ymgysylltu Ieuenctid  |
| 5 | Gwasanaethau Digidol  |
| 6.  | Hayden Llewellyn, Cyngor y Gweithlu Addysg: diweddariad ar gofrestru proffesiynol |
| 7 | Cwrdd â phobl ifanc o Blant y Cymoedd  |

**Yn bresennol**

|  |
| --- |
| **Yn bresennol – Aelodau**  |
| **Enw** | **Rôl** |
| Keith Towler (KT)  | Cadeirydd Bwrdd Gwaith Ieuenctid Dros Dro  |
| Dusty Kennedy (DK)  | Arweinydd Partneriaeth Cenedlaethol – Rhaglen Camau Cynnar Gyda'n Gilydd, Iechyd Cyhoeddus Cymru  |
| Sharon Lovell (SL) | Cyfarwyddwr Gweithredol ar gyfer y Gwasanaeth Eirioli Ieuenctid Cenedlaethol a Dirprwy Gadeirydd Cyngor Cymreig y Gwasanaethau Ieuenctid Gwirfoddol (CWVYS) |
| Eleri Thomas (ET) | Dirprwy Gomisiynydd Heddlu a Throseddu Gwent |
| Efa Grufudd Jones (EGJ) | Prif Weithredwr y Ganolfan Dysgu Cymraeg Genedlaethol |
| Joanne Sims (JS) | Rheolwr Gwasanaeth Ieuenctid Blaenau Gwent |
| Simon Stewart (SS)  | Deon y Gyfadran Gwyddorau Cymdeithasol a Bywyd ym Mhrifysgol Glyndŵr Wrecsam  |
| **Yn bresennol – Llywodraeth Cymru (LlC)** |
| Donna Lemin (DL) | Uwch-reolwr Strategaeth Gwaith Ieuenctid |
| Michael Maragakis (MM)  | Pennaeth y Gangen Ymgysylltu Ieuenctid  |
| Dareth Edwards | Rheolwr Polisi Gwaith Ieuenctid  |

**Eitem 1** Cymeradwyodd y Bwrdd gofnodion y cyfarfod diwethaf fel cofnod gwir o drafodaethau.

**Eitem 2:** Cafwyd adborth gan KT ar yr amrywiaeth o gyfarfodydd a gafwyd â rhanddeiliaid a chadarnhaodd fod y sector yn cefnogi'r datblygiadau yn gyffredinol. Trafododd y Bwrdd rai o'r themâu allweddol a oedd wedi deillio o drafodaethau. Bydd swyddogion Llywodraeth Cymru yn gweithio drwy adborth manwl ac yn ymgorffori sylwadau terfynol. Caiff y strategaeth ei lansio gan y Gweinidog yn ystod Wythnos Gwaith Ieuenctid yn y digwyddiad arddangos yn y Senedd ddydd Mawrth, 25 Mehefin. Cytunodd y Bwrdd y caiff y Cynllun Gweithredu, sy'n cynnwys cynlluniau gweithredu ar gyfer pob un o'r nodau, ei gyhoeddi ym mis Hydref 2019. Caiff y Cynllun Gweithredu ei lunio ar y cyd gyda'r sector, a gofynnir i bartneriaid gefnogi'r gwaith o gyflwyno camau gweithredu allweddol.

**Eitem 3:** Mae pum grŵp Gorchwyl a Gorffen wedi cael eu nodi bellach: Ymgysylltu Ieuenctid (Arweinydd SL); Yr Iaith Gymraeg (Arweinydd EGJ); Gwasanaethau Digidol (Arweinydd DK); Grŵp Marchnata (Swyddogion Llywodraeth Cymru yn adrodd i'r bwrdd); Datblygu'r Gweithlu (arweinydd i'w gadarnhau).

* Gofynnodd MM a ellid cytuno ar Gylch Gorchwyl safonedig ar gyfer pob grŵp sy'n cyfeirio at egwyddorion Nolan
* Dylai grwpiau anelu i gynrychioli'r sector yn gyffredinol; caiff galwadau ar gyfer Datganiadau o Ddiddordeb eu gwneud drwy'r cylchlythyr Gwaith Ieuenctid a thrwy gyfrif Twitter y Bwrdd.

**Eitem 4:** Cyflwynodd SL adroddiad ar gyfarfod cyntaf is-grŵp Ymgysylltu Ieuenctid. Aelodaeth bresennol - Cyngor Sir Penfro, YMCA Abertawe ac Urdd Gobaith Cymru. Cododd ET bryder am yr angen i barhau i ganolbwyntio ar ymgynghori â phobl ifanc nad ydynt yn ymgysylltu â gwaith ieuenctid ar hyn o bryd. Cytunodd y Bwrdd fod angen gwneud gwaith pellach yn y maes hwn.

**Eitem 5:** Trafododd y Bwrdd yr angen i bennu ffiniau ar gyfer archwilio'r posibilrywdd o gynnig digidol ar gyfer gwaith ieuenctid. Un egwyddor sylfaenol allweddol yw sicrhau bod cynnig cyson ledled Cymru a bod cynigion yn gosteffeithiol. Roedd y Bwrdd yn ymwybodol fod mentrau blaenorol wedi bod yn ddrud ac yn anodd eu cynnal/adnewyddu y tu hwnt i'r cyfnod ariannu cychwynnol.

**Eitem 6:** Cyflwyniad gan Hayden Llewelyn, Cyngor y Gweithlu Addysg – Trafododd y Bwrdd ddiffygion y ddeddfwriaeth bresennol mewn perthynas â chofrestru, a'r angen i fynd i'r afael â hyn fel rhan o waith y Bwrdd. Trafododd y Bwrdd ymhellach yr angen i archwilio trefniadau cofrestru amgen er mwyn canfod maint gwirioneddol y sector yn well; gan gyfeirio ar Fodel yr Alban o gynnig aelodaeth gysylltiol.

Daeth y cyfarfod i ben gyda thrafodaeth â phobl ifanc a oedd yn defnyddio gwasanaethau a darpariaeth Plant y Cymoedd ar hyn o bryd.